**Zápisnica zo zasadnutia Obecného zastupiteľstva v Šalgočke,**

**ktoré sa uskutočnilo dňa 13.decembra o 18.30 hod.**

**na Obecnom úrade v Šalgočke**

Prítomní :

Starostka obce - Helena Mesárošová

Poslanci Obecného zastupiteľstva v Šalgočke: podľa prezenčnej listiny

Kontrolórka obce Ing. Huterová

p.Majková ospravedlnená,

Zapisovateľka – Henrieta Korcová

**Bod č. 1 – Otvorenie zasadnutia**

Starostka obce Helena Mesárošová privítala prítomních, pričom za zapisovateľku určila Henrietu Korcovú,

za overovateľa zápisnice: p. Klištincovú

za navrhovateľov uznesení: p. Koboru a p. Kohýla

a následne dala hlasovať za predložený program zasadnutia:

**Program:**

1. Otvorenie

2. Kontrola uznesenia

3. Návrh VZN o rozpočtových pravidlách obce, zmeny vo VZN o miestnych daniach (daň z nehnuteľnosti) podľa úpravy textu zákona

4. Informácia o čerpaní rozpočtu obce a návrh rozpočtu obce na rok 2013

5. Rôzne

6. Diskusia

7. Návrh na uznesenie

8. Záver

Hlasovanie:

Prítomní 4

Za 4 (p.Kobora, p.Kohýl, p.Klištincová, p.Matušniaková)

Proti 0

Zdržal sa hlasovania 0

**Bod č. 2 – Kontrola uznesenia predchádzajúceho zasadnutia obecného zastupiteľstva**

Po prečítaní uznesenia zo zasadnutia obecného zastupiteľstva zo 08.10.2012 starostka Helena Mesárošová skonštatovala, že obecný úrad zabezpečil propagáciu výstavby nájomných domov, k dnešnému dňu je prihlásených 10 záujemcov s tým, že o výstavbu prejavil záujem aj ďalší investor. V období medzi sviatkami by sa mala uskutočniť návšteva priestorov vybudovaných p.Vitekom v Zelenči, aby záujemci o domy mohli vidieť, ako navrhnutý projekt vyzerá už v skutočnosti. Zároveň oboznámila poslancov so skutočnosťou, že plánovaný výrub stromov v areáli TJ nie je možné uskutočniť, nakoľko vlastníčka pozemku p.Gáliková s ním nesúhlasí. Preto stromy budú orezané a ich korunu skrátená, aby sa ich konáre omladili a stromy nezakvitli. Pri ich obhliadke však bolo zistené, že sú prestarnuté, veľká časť preschnutá, čo ohrozuje bezpečnosť, a bude potrebné túto situáciu naďalej sledovať a riešiť. Následne predniesla informáciu o uskutočnenom posedení s dôchodcami dňa 28.11.2012 a výške vynaložených výdavkov. Taktiež oboznámila poslancov so skutočnosťou, že na ulici pri obecnom úrade sa uskutočnila plánovaná výmena svietidiel verejného osvetlenia, popri ktorej sa poopravovali ďalšie jeho nefungujúce časti, a v pravidelných intervaloch sa bude merať a sledovať úspora na elektrine za účelom odsledovania výhodnosti investície. Na základe toho sa posúdi, či sa postupne vymení aj zvyšok verejného osvetlenia, alebo nie.

**Bod č. 3 – Návrh VZN o rozpočtových pravidlách obce, zmeny vo VZN o miestnych daniach (daň z nehnuteľnosti) podľa úpravy textu zákona**

Starostka obce Helena Mesárošová predniesla poslancom návrh VZN o rozpočtových pravidlách obce č.3/2012, ktorý im bol včas doručený. Poslanci v tomto návrhu navrhli upraviť Čl.2 bod b. na nasledovné znenie:

„Starosta obce:

* Riadi a usmerňuje práce na vypracovávaní rozpočtu obce a na zmenách rozpočtu
* Môže upravovať rozpočet obce presunom rozpočtových prostriedkov v rámci jedného oddielu, skupiny, funkčnej klasifikácie, vrátane presunu medzi bežným a kapitálovým rozpočtom.“

a zároveň upraviť Čl.4 ods.7 na nasledovné znenie:

„ Presuny rozpočtových prostriedkov v rámci jedného oddielu, skupiny, funkčnej klasifikácie, vrátane presunu medzi bežným a kapitálovým rozpočtom schvaľuje starosta obce do výšky 1000,-- €. O týchto zmenách predkladá obecnému zastupiteľstvu oznámenie o vykonaných rozpočtových opatreniach. Ostatné presuny schvaľuje obecné zastupiteľstvo.“

Na základe navrhnutých zmien starostka obce dala návrh na schválenie nasledovného uznesenia: Obecné zastupiteľstvo schvaľuje návrh VZN o rozpočtových pravidlách obce č.3/2012 s novým znením Čl.2 bod b. v znení:

„Starosta obce:

* Riadi a usmerňuje práce na vypracovávaní rozpočtu obce a na zmenách rozpočtu
* Môže upravovať rozpočet obce presunom rozpočtových prostriedkov v rámci jedného oddielu, skupiny, funkčnej klasifikácie, vrátane presunu medzi bežným a kapitálovým rozpočtom.“

a novým znením Čl.4 ods.7:

„ Presuny rozpočtových prostriedkov v rámci jedného oddielu, skupiny, funkčnej klasifikácie, vrátane presunu medzi bežným a kapitálovým rozpočtom schvaľuje starosta obce do výšky 1000,-- €. O týchto zmenách predkladá obecnému zastupiteľstvu oznámenie o vykonaných rozpočtových opatreniach. Ostatné presuny schvaľuje obecné zastupiteľstvo.“

Hlasovanie:

Prítomní 4

Za 4 (p.Kobora, p.Kohýl, p.Klištincová, p.Matušniaková)

Proti 0

Zdržal sa hlasovania 0

Na základe uvedeného zároveň predniesla návrh na uznesenie, ktorým obecné zastupiteľstvo schvaľuje použitie zostatku finančných prostriedkov z roku 2011 na odstránenie havarijného stavu Domu smútku a Kultúrneho domu, cesty pred Obecným úradom a zakúpenie počítačov a programového vybavenia.

Hlasovanie:

Prítomní 4

Za 4 (p.Kobora, p.Kohýl, p.Klištincová, p.Matušniaková)

Proti 0

Zdržal sa hlasovania 0

Následne starostka obce Helena Mesárošová predniesla návrh VZN č.4/2012 o miestnych daniach, ktorý bol poslancom doručený na preštudovanie. V uvedenom návrhu poslanci navrhli upraviť v Čl.5 ods.2. nasledovne:

„Správca dane zníži daň o 50% u:

a/ stavieb na bývanie a bytov vo vlastníctve občanov, ktorí v zdaňovacom období dosiahli vek 65 rokov a starších a súčasne držiteľov preukazov občana s ťažkým zdravotným postihnutím, alebo držiteľov preukazu občana s ťažkým zdravotným postihnutým s potrebou sprievodcu, ktoré slúžia na ich trvalé bývanie

b/ garáže a nebytových priestorov v bytových domoch slúžiacich ako garáž vo vlastníctve občanov, ktorí v zdaňovacom období dosiahli vek 65 rokov a starších a súčasne držiteľov preukazov občana s ťažkým zdravotným postihnutím, alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.“

Na základe navrhnutej zmeny starostka obce dala hlasovať za návrh uznesenia: Obecné zastupiteľstvo schvaľuje návrh VZN č.4/2012 o miestnych daniach so zmeneným Čl.5 ods.2 v znení:

„Správca dane zníži daň o 50% u:

a/ stavieb na bývanie a bytov vo vlastníctve občanov, ktorí v zdaňovacom období dosiahli vek 65 rokov a starších a súčasne držiteľov preukazov občana s ťažkým zdravotným postihnutím, alebo držiteľov preukazu občana s ťažkým zdravotným postihnutým s potrebou sprievodcu, ktoré slúžia na ich trvalé bývanie

b/ garáže a nebytových priestorov v bytových domoch slúžiacich ako garáž vo vlastníctve občanov, ktorí v zdaňovacom období dosiahli vek 65 rokov a starších a súčasne držiteľov preukazov občana s ťažkým zdravotným postihnutím, alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.“

Hlasovanie:

Prítomní 4

Za 3 (p.Kohýl, p.Klištincová, p.Matušniaková)

Proti 0

Zdržal sa hlasovania 1 (p.Kobora)

**Bod č.4 – Informácia o čerpaní rozpočtu obce a návrh rozpočtu obce na rok 2013**

Poslanci v časovom predstihu obdržali materiál o čerpaní rozpočtu za tretí štvrťrok 2012 ako aj návrh rozpočtu obce na roky 2013-2015. Po vydiskutovaní si možností príjmov a výdavkov do budúcich rokov k predneseným materiálom neboli žiadne pripomienky, na základe čoho starostka obce dala hlasovať za schválenie navrhnutého rozpočtu obce na roky 2013-2015.

Hlasovanie:

Prítomní 4

Za 4 (p.Kobora, p.Kohýl, p.Klištincová, p.Matušniaková)

Proti 0

Zdržal sa hlasovania 0

**Bod č. 5, 6 – Rôzne, Diskusia**

1. Informácia o pripravovanom Vianočnom trhu na Obecnom úrade dňa 14.12.2012 v spolupráci so ZŚ a MŚ Zemianske Sady. Obecné zastupiteľstvo uvedenú informáciu vzalo na vedomie.

2. Starostka obce predniesla návrh na založenie Klubu dôchodcov v Šalgočke, ktorí by mohli využívať obyvatelia obce v priestoroch kultúrneho domu. Po zhodnotení situácie ohľadne aktivity občanov bol prednesený nasledovný návrh uznesenia: Obecné zastupiteľstvo poveruje obecný úrad zorganizovať neformálne stretnutie s dôchodcami za účelom zistenia ich záujmu o fungovanie Klubu dôchodcov v Šalgočke a osôb, ktoré by boli ochotné aktívne sa podieľať na jeho organizácii a prevádzke.

Hlasovanie:

Prítomní 4

Za 4 (p.Kobora, p.Kohýl, p.Klištincová, p.Matušniaková)

Proti 0

Zdržal sa hlasovania 0

3. Informácia o zabezpečení posypovej soli na miestne komunikácie a jej uložení v podni-kateľských priestoroch p. Jaroslava Majku. Poslanci a starostka sa zároveň dohodli na spôsobe jej používania.

3. Informácia o ukončení kontroly zo Slovenskej inšpekcie životného prostredia ohľadne vývozu splaškových vôd p. Majkom. Pôvodné riešenie so Západoslovenskou vodárenskou spoločnosťou vyvážať do Galanty bolo pre obec nerentabilné, preto sa uzavrela zmluva s Čističkou odpadových vôd v Hlohovci, a odo dňa 05.12.2012 je p.Majka oprávnenou osobou vyvážať pre Obec Šalgočka. V prípade potreby vývozu sa občan nahlási na obci, ktorá bude viesť evidenciu, zaplatí poplatok 50,-- €, ktoré obec poukáže p.Majkovi, a ten uskutoční vývoz. Uvedenú informáciu obecné zastupiteľstvo vzalo na vedomie.

4. Informácia o zmene cestovných poriadkov, ktorým sa od 9.12.2012 zrušili nedeľné spoje č.1 a 4 a podľa oznámenia občanov aj večerný spoj smer Pata-Hlohovec o 21.11. Nakoľko občania tieto spoje využívajú na smennú dochádzku do Hlohovca a takto sa nebudú mať ako dostať do práce, resp. večer budú musieť ísť už o 2 hodiny skôr, na ich požiadanie obce znova spíšu petíciu o zaradenie týchto spojov do cestovného poriadku. Uvedenú informáciu obecné zastupiteľstvo vzalo na vedomie.

5. Starostka obce oznámila poslancov s podanou predbežnou žiadosťou o udelenie grantu Zelené oázy 2013 z Nadácie Ekopolis.

6. Kontrolórka obce predniesla vyhodnotenie vyúčtovania poskytnutej dotácie TJ Poľnohos-podár Šalgočka. Obecné zastupiteľstvo prednesené vyúčtovanie, ktoré je v súlade s VZN o poskytovaní dotácií z rozpočtu obce, berie na vedomie.

7. V poslednom bode starostka obce predniesla návrh na vyplatenie odmien poslancov za rok 2012 podľa odmeňovacieho poriadku každému z poslancov 10,-- € za zasadnutie obecného zastupiteľstva, 10,-- € za zasadnutie komisie a ako mimoriadnu odmenu 10,-- € za pomoc pri príprave Družobného dňa. Na to predstúpil p. Kobora a požiadal, aby jemu ako vojakovi z povolania táto odmena nebola vyplatená, berúc do úvahy ustanovenia ods.1 § 12 zák. č.346/2005 Zz, nakoľko jej vyplatenie by v jeho prípade znamenalo prepustenie zo služobného pomeru vojaka. Berúc do úvahy túto skutočnosť starostka obce dala hlasovať za návrh vyplatenia odmeny poslancom okrem p. Koboru vo výške 10,-- € za zasadnutie obecného zastupiteľstva, 10,-- € za zasadnutie komisie a ako mimoriadnu odmenu 10,-- € za pomoc pri príprave Družobného dňa.

Hlasovanie:

Prítomní 4

Za 4 (p.Kobora, p.Kohýl, p.Klištincová, p.Matušniaková)

Proti 0

Zdržal sa hlasovania 0

**Bod č.7 – Návrh na uznesenie**

V poslednom bode zasadnutia p. Miroslav Kohýl predniesol návrh na uznesenie:

**OZ berie na vedomie:**

* Čerpanie rozpočtu za 3.štvrťrok 2012
* vyúčtovania poskytnutej dotácie TJ Poľnohospodár Šalgočka, ktoré je v súlade s VZN o poskytovaní dotácií z rozpočtu obce
* Informáciu o pripravovanom Vianočnom trhu, nákupu posypovej soli, zabezpečení vývozu splaškových vôd z obce, zrušení nedeľných spojov a podanej predbežnej žiadosti o grant

**OZ schvaľuje:**

* Návrh VZN o rozpočtových pravidlách obce č.3/2012 s novým znením Čl.2 bod b. v znení:

„Starosta obce:

* riadi a usmerňuje práce na vypracovávaní rozpočtu obce a na zmenách rozpočtu
* môže upravovať rozpočet obce presunom rozpočtových prostriedkov v rámci jedného oddielu, skupiny, funkčnej klasifikácie, vrátane presunu medzi bežným a kapitálovým rozpočtom.“

a novým znením Čl.4 ods.7:

„ Presuny rozpočtových prostriedkov v rámci jedného oddielu, skupiny, funkčnej klasifikácie, vrátane presunu medzi bežným a kapitálovým rozpočtom schvaľuje starosta obce do výšky 1000,-- €. O týchto zmenách predkladá obecnému zastupiteľstvu oznámenie o vykonaných rozpočtových opatreniach. Ostatné presuny schvaľuje obecné zastupiteľstvo.“

* Použitie zostatku finančných prostriedkov z roku 2011 na odstránenie havarijného stavu Domu smútku a Kultúrneho domu, cesty pred Obecným úradom a zakúpenie počítačov a programového vybavenia
* Návrh VZN č.4/2012 o miestnych daniach so zmeneným Čl.5 ods.2 v znení:

„Správca dane zníži daň o 50% u:

a/ stavieb na bývanie a bytov vo vlastníctve občanov, ktorí v zdaňovacom období dosiahli vek 65 rokov a starších a súčasne držiteľov preukazov občana s ťažkým zdravotným postihnutím, alebo držiteľov preukazu občana s ťažkým zdravotným postihnutým s potrebou sprievodcu, ktoré slúžia na ich trvalé bývanie

b/ garáže a nebytových priestorov v bytových domoch slúžiacich ako garáž vo vlastníctve občanov, ktorí v zdaňovacom období dosiahli vek 65 rokov a starších a súčasne držiteľov preukazov občana s ťažkým zdravotným postihnutím, alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.“

* Návrh rozpočtu obce na rok 2013-2015
* Návrh na vyplatenie odmien poslancov za rok 2012 podľa odmeňovacieho poriadku okrem p. Koboru vo výške 10,-- € za zasadnutie obecného zastupiteľstva, 10,-- € za zasadnutie komisie a ako mimoriadnu odmenu 10,-- € za pomoc pri príprave Družobného dňa

**OZ ukladá:**

* obecnému úradu zorganizovať neformálne stretnutie s dôchodcami za účelom zistenia ich záujmu o fungovanie Klubu dôchodcov v Šalgočke a osôb, ktoré by boli ochotné aktívne sa podieľať na jeho organizácii a prevádzke

Toto uznesenie bolo odsúhlasené nasledovne:

Hlasovanie:

Prítomní 4

Za 4 (p.Kobora, p.Kohýl, p.Klištincová, p.Matušniaková)

Proti 0

Zdržal sa hlasovania 0

Starostka poďakovala prítomným za účasť a zasadnutie ukončila.

Starostka obce: p. Helena Mesárošová .............................................

Overovateľ: p. Mária Klištincová ............................................

Zapisovateľka : Henrieta Korcová ..............................................

V Šalgočke 13.12.2012